钦定古今图书集成/明伦汇编/氏族典/第314卷 > 《廖用贤尚友录》 > 彭伦
## 钦定古今图书集成/明伦汇编/氏族典/第314卷 > 《廖用贤尚友录》 > 彭伦

按《明外史彭伦传》：“伦初职为湖广永定卫指挥使，累
功至都指挥同知。成化初，进都指挥使，守备贵州清
浪诸处。明年充右参将，仍镇清浪。益尽心边计，戎事
毕举。妖贼石全州潜入绞洞，召古州苗为乱，伦攻败
之。时靖州苗乱，湖广总兵官李震檄伦会讨，贼败走，
遂乘胜尽夷其砦。录功进都督佥事。久之，御史邓庠”、
员外郎费瑄勘事贵州。总兵官吴经被劾，独荐伦智
谋老成。弘治初，经论罢，即以伦代。四年以老致仕卒。